Stardis oli kaheksa puhtatõulist  eesti hobust - kõik pärit ühest ja samast tallist, mille omanikuks Jelena Lagutina. Esialgu oli näha mõnesugust võõristust nii hobuste poolel kui ka pealtvaatajate seas, aga kui stardiauto võistlejad stardisirgele tõi, läks tõsiseks jõuprooviks lahti. Enne võistlust oli suurimaks probleemiks, kas eesti hobune suudab ikka jääda traavile ega kipu galopeerima nii pikal distantsil. Ratsanike põhiülesandeks saigi hobuste vaoshoidmine ja kihutamisele seekord eriti ei mõeldud. Pealtvaatajate hulgas oli kuulda  sõbralikku tögamist - "paksud" eestlased on tulnud jalutuskäigule!